alexandrainst/scandi-wiki huggingface dataset:
Radoslav Jankov

Radoslav Jankov (bulgarsk: Радослав Янков; født 26. januar 1990) er en bulgarsk snøbrettkjører som konkurrerer i parallell. Han representerte landet sitt i Vinter-OL 2014 i Sotsji, der hans beste resultat var nummer 21 i parallellslalåm. 

Under Vinter-OL 2022 i Beijing, ble han utslått i åttendedelsfinalen.

Referanser

Eksterne lenker 
 

Bulgarske snøbrettkjørere
Deltakere for Bulgaria under Vinter-OL 2014
Snøbrettkjørere under Vinter-OL 2014
Deltakere for Bulgaria under Vinter-OL 2018
Snøbrettkjørere under Vinter-OL 2018
Deltakere for Bulgaria under Vinter-OL 2022
Snøbrettkjørere under Vinter-OL 2022
Fødsler i 1990
Franziska Traub

Franziska Traub (3. august 1962 i Stuttgart) er en tysk skuespillerinne og kabaretsanger. 

Hun er blant annet kjent for sin rolle som barvertinnen Renate Leineweber i Die Zweite Heimat av Edgar Reitz, samt for komedieserien Ritas Welt.

Referanser

Eksterne lenker 
  
 Franziska Traubs hjemmeside. Besøkt 4. jan. 2014
 Franziska Traub som Renate i Heimat, youtube.com

Tyske skuespillere
Kedleston Hall

Kedleston Hall er en engelsk herregård i Kedleston, Derbyshire, omtrent 6,5 kilometer nordvest for Derby, og er familiesetet til Curzon-familien, og er bygget på det stedet hans familie, av normannisk opphav og navnet stammer fra Notre-Dame-de-Courson i departementet Calvados i den franske regionen Normandie. Eiendommen eies  dag av National Trust.

Curzon-familien har hatt et gods i Kedleston siden minst 1297 og har bodd i direkte nedstamming enten like ved eller på samme sted hvor dagens hovedhus står. Dagens hus ble bygget av sir Nathaniel Curzon (senere 1. baron Scarsdale) i 1759. 

Bygningsanlegget ble tegnet av arkitektene James Paine og Matthew Brettingham og var løslig basert på originale tegninger av Andrea Palladio for bygget Villa Mocenigo som aldri ble realisert. En på den tid relativt ukjent arkitekt, skotten Robert Adam tegnet noen av templene i hagen for å forlenge landskapet i parken. Curzon ble så imponert av dette at Adam ble satt til å lede byggingen av hovedhuset og ferdigstille tegningene.

Eksterne lenker
 Omtale av Kedleston Hall hos National Trust
 Kedleston Hall Garden — informasjon om hageanleggets historie
 Omtale av Kedleston Hall på The DiCamillo Companion to British & Irish Country Houses

Derbyshire
Vernede byggverk i England
National Trusts eiendommer i England
Museer i Storbritannia
Byggverk fullført i 1759
Lada Zadonskaja

Lada Igorevna Zadonskaja (russisk: Лада И́горевна Задонская, født 7. april 1986) er en russisk skøyteløper som konkurrerer i hurtigløp.

Hun deltok under Allround-VM 2006 i Calgary, Canada. Zadonskaja var med i den russiske skøytetroppen under Vinter-OL 2014 i Sotsji, men forble reserve på damenes 5 000 meter.

Sammenlagt i Verdenscupen

Personlige rekorder

Referanser

Eksterne lenker 
 
  Lada Zadonskaja på SpeedskatingResults.com
  Lada Zadonskaja på Jakub Majerski's Speedskating database (Adelskalender distanser og sammenlagt)
  Lada Zadonskaja på www.The-Sports.org
  Lada Zadonskaja på www.Effesport.nl
 

Russiske skøyteløpere
Deltakere for Russland under Vinter-OL 2014
Skøyteløpere under Vinter-OL 2014
Deltakere for Russland i allround-VM på skøyter
Artikler i skøytesportprosjektet
Gullklubben

Gullklubben – Norske Olympiavinneres Klubb er en norsk klubb etablert 14. mars 1986 av 34 norske olympiske mestere på initiativ av Peder Lunde jr. og Ivar Formo. Klubbens medlemmer består til enhver tid av samtlige levende norske olympiske mestere gjennom tidene, både fra vinterlekene og sommerlekene. Klubbens formål er å fremme den olympiske idé, å arbeide for norsk deltagelse og å ivareta sosial kontakt mellom klubbens medlemmer. 

Nye medlemmer blir formelt innlemmet i klubben under en seremoni, hvor de mottar en gullring som synlig bevis på sitt medlemskap i klubben. Klubben opprettet Gullfondet og Gullstipendet i 1994.

Gullfondet og Gullstipendet

Gullfondet
Fondet Gullfondet ble opprettet for å bidra til å legge forholdene til rette for yngre idrettsutøvere, prosjekter eller klubber innen olympiske disipliner. Hensikten er at de skal kunne få videreutvikle seg innen idretten sin. For å fordele midlene ble Gullstipendet opprettet.

Gullstipendet
Stipendordningen Gullstipendet skal være til inspirasjon og stimulans for mottakeren. Stipendet skal motivere utøverne til å satse mot langsiktige mål, uten at det skapes et for stort forventningspress. 

Gullstipendet ble delt ut første gang i 1997, og er delt opp i to elementer:
Et opphold på 3-4 dager på Toppidrettssenteret i Oslo, der stipendiatene får et spesialtilpasset treningsprogram og veiledning som er relevant for utøvernes idrett. 
Et stipend på 25 000 kroner.

Blant kriteriene for tildeling av stipendet, er at det skal øremerkes yngre utøvere som har «en målbevissthet og et ambisjonsnivå av spesiell karakter». Kandidatene må også ha vist gode holdninger til idretten og til sitt eget miljø, samt dokumentere resultater eller vise til framganger utover det vanlige innen sin idrett. Samtlige særforbund med olympiske idretter på sitt program har mulighet til å fremme forslag om kanditater. Gullklubben kan også selv innstille aktuelle kandidater.

Medlemmer
Kriteriet for å bli medlem er at man har vunnet gullmedalje i sommer- eller vinter-OL. Medlemskapet starter i det øyeblikket man har vunnet OL-gull, og varer livet ut.

Listen inneholder samtlige nålevende norske olympiske mestere per 22. november 2022.

Tidligere medlemmer

Alle avdøde norske olympiske mestere regnes som tidligere medlemmer av Gullklubben.

For samtlige norske olympiske mestere gjennom tidene, se :Kategori:Olympiske mestere for Norge

Styre 
Gullklubbens styre per august 2019. 

Styreleder
Brit Pettersen Tofte
Styremedlemmer
Eirik Kvalfoss
Eirik Verås Larsen
Karoline Dyhre Breivang
Kaja Græsholt
Per Kaarby

Referanser

Litteratur

Eksterne lenker

 Olympiatoppen – Gullklubben
 Norges Idrettsforbund – Gullklubben 
 VG.no med bilder av mange av Gullklubbens medlemmer
 Fotografi.no - «Gullklubben redder barna», 24. februar 2011

Norge under de olympiske leker
Norske sportsorganisasjoner
OL-relaterte lister
Lister over sportsutøvere
Etableringer i 1986
Meneseggi

Meneseggi er en fjellrekke som ligger mellom Vetlefjorden og Fjærlandsfjorden i Balestrand og Fjærland kommuner i Sogn og Fjordane. Den høyeste toppen i fjellrekka er Melsnipa som er  meter over havet. Tur på ski over Meneseggen -  2 dager - er populær og krever nedfiring i tau samt bivuakk. Start er Meneset også hestesko via Gottopphesten og ned til vei 613.

Referanser 

Fjell i Sogndal
Granvin stasjon

Granvin stasjon var Hardangerbanas endestasjon ved Granvinsfjorden, en arm av Hardangerfjorden. Den lå ved Eide ved utløpet av Granvinselva. Den åpnet i 1935 da Hardangerbana ble tatt i bruk og var bemannet til 1. juni 1958. Stasjonen ble nedlagt da Hardangerbana stanset i 1989.

Eksterne lenker 
 Norsk Jernbaneklubb om Granvin stasjon

Nedlagte jernbanestasjoner i Norge
Jernbanestasjoner i Vestland
Jernbanestasjoner på Hardangerbana
Jernbanestasjoner i Voss
Jernbanestasjoner åpnet i 1935
1935 i Norge
Jernbanestasjoner nedlagt i 1989
Granvin
Magdalena Andersson (landshøvding)

Winnie Ester Magdalena Andersson (født 9. mars 1954 i Uddeholm) er en svensk embetskvinne og politiker (Moderaterna). 

I perioden 2006–2010 var hun medlem i riksdagens socialutskott og varamedlem i arbetsmarknadsutskottet. Etter riksdagsvalget i 2010 var hun medlem i Riksdagsstyrelsen, Riksdagens valberedning, civilutskottet og krigsdelegationen. Andersson var innvalgt for Jönköpings läns valgkrets. Fra 2005 til 2011 var Andersson leder for Moderata kvinnoförbundet. 

Den 20. september 2012 ble Andersson utnevnt til landshøvding i Västerbottens län. Utnevnelsen gjaldt fra 1. november 2012 til 31. oktober 2018 og ble senere forlenget til 31. mars 2020.

Referanser

Eksterne lenker 
 
 Magdalena Andersson på Riksdagens nettsider

Svenske riksdagsmedlemmer
Landshøvdinger i Västerbottens län
Berskog Idrettspark

Berskog Idrettspark ligger i Drammen, har tre gressbaner, samt anlegg for cricket. Det har også en grusbane som brukes av Drammen Loggers Baseballklubb. 

Banene åpner rundt 17. mai hvert år. Det er ikke flomlys på banene. Garderobeanlegget driftes av Drammens Ballklubb.

Referanser 

Idrettsanlegg i Drammen
Keolis

Keolis er et fransk kollektivtransportkonsern som opererer bussruter, trikkeruter, togruter og lufthavner i en rekke land over hele verden. Selskapet eies av franske SNCF (70 %) og kanadiske Caisse de dépôt et placement du Québec (30 %).

I Norge opererer selskapet Bybanen i Bergen via datterselskapet Keolis Norge. Selskapet ble startet som et samarbeid med Fjord1 og het da Fjord1 Partner, men Fjord1 solgte seg ut i 2014 og selskapet endret navn.

Referanser

Eksterne lenker 
 

Franske transportselskaper
Franske busselskaper
Hålogaland kraft

Hålogaland Kraft er et kraftselskap som opererer i Hålogaland. Selskapet ble etablert i 1970 og eies av kommunene Harstad, Ibestad, Gratangen, Kvæfjord, Lødingen og Tjeldsund. Hovedkontoret ligger på Gangsås i Harstad. Rolf Inge Roth er administrerende direktør.

Referanser

Eksterne lenker 
 Hålogaland kraft

Norske kraftselskaper
Selskaper etablert i 1970
Hålogaland Kraft
Stoffskifteforbundet

Stoffskifteforbundet er en interesseorganisasjon for personer med sykdommer i skjoldbruskkjertelen. Organisasjonen er medlem av Funksjonshemmedes Fellesorganisasjon, Unge funksjonshemmede og Studieforbundet Funkis.

Forbundet ble stiftet 18. desember 1990 og har per 27. januar 2017 ca. 7100 medlemmer og 28 lokallag. Generalsekretær er Eddy Kjær. Forbundsleder er Venche Fagereng.

Forbundet utgir medlemsbladet Thyra 4 ganger i året. Redaktør er Anne Katrine Paulsen.

Historie
Etableringen av organisasjonen skjedde som en følge av økt fokus på situasjonen til mennesker som hadde sykdommen hypotyreose. En av dem som bidro aktivt til dette, var journalist Per Egil Hegge med boken Og så må du ikke stille spørsmål (2000). Organisasjonen het da Norsk Hypothyreoseforening. 1. januar 2003 skiftet den navn til Norsk Thyreoideaforbund. 

Den 1. januar 2015 byttet forbundet navn fra Norsk Thyreoideaforbund (NTF) til Stoffskifteforbundet.

Referanser

Eksterne lenker 
 

Norske pasientorganisasjoner
Etableringer i 1990
Hassan Dhuhulow

Hassan Abdi Dhuhulow (født 1990, død 22. september 2013) var en norsk-somalisk mann. Dhuhulow er kjent for å ha deltatt i terrorangrepet på kjøpesenteret Westgate i Nairobi i Kenya 21. september 2013 hvor 67 mennesker, pluss Dhuhulow og hans tre medterrorister, døde. Dhuhulow kom til Norge som flyktning fra Somalia i 1999 og ble bosatt i Larvik. Han kom med i Profetens Ummah, siden i den islamistiske terrorgruppa Al-Shabaab.

Referanser

Litteratur 
 Lars Akerhaug En norsk terrorist. Portrett av den nye ekstremismen Kagge 2015 ISBN 9788248916666

Eksterne lenker 
 
  «Terroristen fra Norge», NRK Brennpunkt 21. oktober 2014

Nordmenn av somalisk opphav
Innvandring til Norge
Personer fra Larvik kommune
Norske massemordere
Personer fra Afrika involvert i terroraktivitet
Personer som led en voldelig død
Islamister
KSI

Olajide Olayinka Williams «JJ» Olatunji (født 9. juni 1993 i Watford i Hertfordshire), bedre kjent som KSI, er en britisk youtuber og rapper. I 2019 ble han rangert som Storbritannias andre mest innflytelsesrike influenser av The Sunday Times, og i juli 2021 nådde et av albumene hans toppen av landets offisielle toppliste.

KSl står for Knowledge, Strength, Integrity, som på norsk betyr «kunnskap, styrke, integritet». I november 2019 hadde han rundt 20,5 millioner abonnenter på YouTube-kanalen sin. 

Olatunji har deltatt i tre boksekamper; den første var amatørkamp, og den andre og tredje var profesjonelle kamper. Den første, mot den britiske youtuberen Joe Weller, ble vunnet av KSI via teknisk knockout. Han vant også den andre kampen, mot den amerikanske youtuberen Logan Paul, etter at to av tre dommere kåret KSI til seierherre. Den kampen ble betegnet som 'den største begivenheten i YouTube-historien'. Den påfølgende omkampen var KSIs profesjonelle boksedebut, som han vant via delt beslutning.

Han er medlem i YouTube-gruppen Sidemen, som for øvrig består av ZerkaaHD, Miniminter, TBJZL, Behzinga, W2S og Vikkstar123.

Olatunji er agnostiker.

Referanser

Eksterne lenker 
 
 
 

Engelske komikere
Britiske rappere
Youtubere fra Storbritannia
Personer fra Watford
Synagogen i Oslo

Synagogen i Oslo er en synagoge i Bergstien 13 på St. Hanshaugen i Oslo. Den ble innviet i 1920 av Det Mosaiske Trossamfund (DMT), og er også menighetens hovedkontor.

Det rektangulære synagogerommet har plass til 340 personer. Til vanlig er disse fordelt på inntil 200 menn på grunnplanet og inntil 140 kvinner oppe på galleriet. I bønn står menigheten vendt mot Toraskapet, som inneholder torarullene. Toraskapet er plassert høyt oppe på rommets avrundede østvegg, med tilgang fra trapp på hver side. Herfra holdes prekenen. Under Toraskapet står et podium (bima) hvor man leser fra Tora og synger. Benker og annet utstyr i synagogerommet er skåret ut i eik.

Historie 
Norges største jødiske trossamfunn tidlig på 1900-tallet, Den israelittiske menighet, brøt ut av DMT og bygget sin egen synagoge, Synagogen i Calmeyers gate, etablert i 1921. Etter andre verdenskrig besluttet ledelsen i de to menighetene å legge all virksomhet til DMT og synagogen i Bergstien. Synagogen i Calmeyers gate forble i menighetens eie og sto ubrukt fram til begynnelsen av 1980-tallet, da den ble solgt til private interesser. Fra 2008 ble Jødisk Museum i Oslo etablert i lokalene til den gamle synagogen, selv om bygget er endret og har fått ny inngang.

Skuddene mot synagogen i 2006 
Natt til 17. september 2006 ble synagogen angrepet med skytevåpen. 13 skudd ble avfyrt med automatgevær mot bygget. Det var ingen personer i bygget da skuddene falt. 

Fire personer ble pågrepet for gjerningen. I mediene ble det omtalt som terrorsaken, og tre ble tiltalt etter paragraf 147 i straffeloven om terrorhandlinger. Blant disse var den norsk islamisten Arfan Qadeer Bhatti. Bhatti ble dømt for skyting mot synagogen, men frikjent for terroranklagene.

Referanser

Eksterne lenker
 DMT: Historie: 1910-1920: Nye oppgaver - store løft] 

Oslo
Bydel St. Hanshaugen
Religion i Oslo
Byggverk fullført i 1920
Terroraksjoner i Norge
1920 i Norge
1900-tallet i Oslo
Sinan Akçıl

Sinan Akçıl (født 20. mai 1982 i Leeuwarden, Nederland) er en tyrkisk komponist, låtskriver, vokalist og musikkprodusent. Akçıl ble kjent etter at han inngikk et musikalsk og personlig forhold til artisten İzel Çeliköz. Han har også samarbeidet med artister som Hadise, Ajda Pekkan, Sibel Can, Aygün Kazımova, Mustafa Sandal og Mehmet Yakar.

Akçıl komponerte det tyrkiske bidraget til Eurovision Song Contest 2009, «Düm tek tek», som ble fremført av Hadise og som ble nummer fire i finalen. I 2014 skrev han melodien «Hoppa», som ble fremført av Funda Kılıç som Tyrkias bidrag i Tyrkvisjonens sangkonkurranse, og han fremførte selv sin egen melodi «Tabi tabi» som pauseunderholdning i konkurransens finale.

Referanser 

Låtskrivere
Tyrkiske komponister
Tyrkiske musikere
Personer fra Leeuwarden
Fødsler i 1982
Amund Hestsveen

Amund Hestsveen (født 9. mars 1971) er en norsk forfatter, fotograf og tidligere journalist, bosatt i Kristiansand.

Bakgrunn og arbeid 
Hestsveen er utdannet cand.mag. ved Universitetet i Oslo. Han arbeidet 15 år som journalist i norske dagsaviser, deriblant Vårt Land, Romerikes Blad, Aftenposten og Fædrelandsvennen, før han sluttet og ble forfatter på heltid. Sammen med en tidligere kollega, Torborg Igland, utga han ungdomsromanserien Beta, en dystopi om et totalitært Norden 60 år fram i tid. I 2019 ga han ut romanen Bli Rakker, en satirisk kommentar til sosiale mediers påvirkningskraft ved et valg. Siden 2015 har han også jobbet som PR-rådgiver og arbeider nå med flere samtidige litterære prosjekter, deriblant flere biografier.

Bibliografi 
 2014: Beta bok 1: Flukten – ungdomsroman, Gyldendal, sammen med Torborg Igland
 2015: Beta bok 2: Øya – ungdomsroman, Gyldendal, sammen med Torborg Igland
 2016: Beta bok 3: Offeret - ungdomsroman, Gyldendal, sammen med Torborg Igland
 2019: Bli Rakker - satirisk roman om trumpisme, fake news og et kuppet kommunevalg
 2022: Takk skal du ha! - en skjønnlitterær biografi om polarfotograf Wilfred Wessel Berthelsen

Litterære utmerkelser og annet 
 2015: Nominert til Kritikerprisen for beste barne- og ungdomsbok utgitt i 2014 for Flukten (sammen med Torborg Igland)

Referanser

Eksterne lenker 
 Amund Hestsveen, Gyldendal Norsk Forlag
 NRK: Debuterer med action-trilogi
 "Hunger Games" har fått en ny lillesøster (Anmeldelse, Dagbladet)
 Presentasjon av Amund Hestsveen i Forfatterkatalogen på Forfattersentrums nettsider

 Skrev satirebok om Sørlandsnyhetene (intervju i Fædrelandsvennen 15.12. 2019)

Norske barnebokforfattere
Norske forfattere av ungdomsbøker
Norske science fiction-forfattere
Norske journalister
Norske fotografer
Fødsler i 1971
Drevjo

Drevjo (også skrevet Drevja) er ei elv i Vefsn kommune i Nordland. Den renner fra Drevvatnet til Vefsnfjorden. Elva er  lang ( regnet fra fjerneste kilde), og har et nedbørfelt på . Middelvannføringen ved munningen er .

Navnet kommer av drøv, som betyr avleiring. Elva har også gitt navn til bygda Drevja og til Drevjedalen.

Elvas løp 
Drevjo har utspring fra Drevvatnet, hvor en rekke mindre elver og bekker samles. De største av disse er Kaldåga, Buktelva og Dyrhaugelva. Fra Drevvatnet renner elva mot sørvest gjennom den brede Drevjedalen. Omtrent midtveis kommer sideelva Komra inn fra øst. Ved munningen har Drevjo dannet et elvedelta kalt Drevjaleira, som er vernet som naturreservat.

Inngrep og bruk 
Det ligger jordbruk og bebyggelse langs hele Drevjedalen. Nordlandsbanen går parallelt med elva, og en rekke veier går gjennom nedbørfeltet, hvorav de viktigste er fylkesvei 78 og fylkesvei 241.

Vest for Drevvatnet er to av sideelvene utbygd til kraftproduksjon i Kaldåga kraftverk, og flere fjellvatn er regulert.

Fiske 
I likhet med naboelvene Fusta og Vefsna er også Drevjo rammet av lakseparasitten Gyrodactilus Salaris og laksetrappa ved Forsmo er stengt.

Vern 
Vassdraget ble vernet mot kraftutbygging i Verneplan I for vassdrag i 1973. Ved munningen i Vefsnfjorden ligger Drevjaleira naturreservat, som ble opprettet i 2000 for bevare det eneste gjenværende våtmarksområdet langs Vefsnfjorden, på grunn av områdets betydning som trekkområde for våtmarksfugl.

Referanser 

Elver i Vefsn
Norsk fotball 2015



Herrelandslaget 
Utdypende artikkel: Liste over Norges landskamper i fotball for herrer 2015

U21-landslaget

Norgesmesterskapet for menn 
Utdypende artikkel: NM fotball 2015

Tippeligaen 
Utdypende artikkel: Tippeligaen 2015

OBOS-ligaen herrer 
Utdypende artikkel: 1. divisjon 2015

2. divisjon herrer 
Utdypende artikkel: 2. divisjon 2015

3. divisjon herrer 
Utdypende artikkel: 3. divisjon 2015

Avdeling 1

Avdeling 2

Avdeling 3

Avdeling 4

Avdeling 5

Avdeling 6

Avdeling 7

Avdeling 8

Avdeling 9

Avdeling 10

Avdeling 11

Avdeling 12

4. divisjon herrer 
Utdypende artikkel: 4. divisjon 2015

5. divisjon herrer 
Utdypende artikkel: 5. divisjon 2015

6. divisjon herrer 
Utdypende artikkel: 6. divisjon 2015

7. divisjon herrer 
Utdypende artikkel: 7. divisjon 2015

8. divisjon herrer 
Utdypende artikkel: 8. divisjon 2015

9. divisjon herrer 
Utdypende artikkel: 9. divisjon 2015

Kvinnelandslaget

Norgesmesterskapet for kvinner 
Utdypende artikkel: NM i fotball for kvinner 2015

Toppserien 
Utdypende artikkel: Toppserien 2015

1. divisjon kvinner 
Utdypende artikkel: 1. divisjon 2015

2. divisjon kvinner 
Utdypende artikkel: 2. divisjon 2015

3. divisjon kvinner 
Utdypende artikkel: 3. divisjon 2015

4. divisjon kvinner 
Utdypende artikkel: 4. divisjon 2015

5. divisjon kvinner 
Utdypende artikkel: 5. divisjon 2015

Referanser

Eksterne lenker 
 Terminlister og tabeller – Fotballsesongen 2015 på Norges Fotballforbund
 Results and tables – Current season (2015) på www.rsssf.no
 National team 2015 på www.rsssf.no
 Women national team 2015 på www.rsssf.no
Torodd Wigum

Torodd Wigum (født 27. mars 1970 i Trondheim) er en norsk dirigent. Han er utdannet ved Trøndelag musikkonservatorium og Norges musikkhøgskole med bratsj som hovedinstrument. Wigum var assistentdirigent ved Bergen Filharmoniske Orkester fra 2007 til 2009, husdirigent i Stavanger Symfoniorkester fra  2010 til 2011, husdirigent for Trondheim Symfoniorkester fra  2010 til 2015 og kunstnerisk leder for Trondheim Sinfonietta fra 2010.

Diskografi 
 Edvard Grieg: En fjellvandring i Griegs landskap Vol. II (1995)
 DumDum Boys: Sus (1996)
 Tre Små Kinesere: Ultralyd (1998)
 Tre Små Kinesere: Storeslem (1998)
 Anne-Sophie Mutter & TrondheimSolistene: Le Quattro Stagioni • The Four Seasons • Die Vier Jahreszeiten • Les Quatre Saisons (1999)
 Herborg Kråkevik: Kråkeviks songbok (2000)
 Schola Sanctae Sunnivae: Rex Olavus (2000)
 Lynor: Ved sengekanten (2002)
 Jon Lord: Beyond the Notes (2004)
 H.C. Andersen: Prinsessen på erten og andre eventyr (2005)
 Jan Eggum: Hjerteknuser (2007)
 Ole Edvard Antonsen: Landscapes (2007)
 Thomas Dybdahl: Musikk fra filmen Rottenetter (2009)
 Thomas Dybdahl: Waiting for That One Clear Moment (2010)
 Øystein Baadsvik: Snowflakes: A Classical Christmas (2011)
 Trondheim Sinfonietta: Snowblind (2011)
 Torstein Sødal: Jul i Sør (2011)
 Stavanger Symfoniorkester: Peter og ulven/Tubaen Tubby (2012)
 Daniel Smutny: Daniel Smutny (2012)
 Tom Tykwer, Johnny Klimek & Reinhold Heil: Cloud Atlas – Original Motion Picture Soundtrack (2012)
 Tom Tykwer, Johnny Klimek & Reinhold Heil: The Cloud Atlas Sextet (2012) 
 Bjørn Eidsvåg & Kringkastingsorkestret: Klassisk Bjørn Eidsvåg (2014)
 Bergen filharmoniske orkester: Harmonien i fire satser – Bergen filharmoniske orkester 1765–2015 (2015)

Norske dirigenter
Fødsler i 1970
Ifjordfjellet

Ifjordfjellet (nordsamisk: Idjavuonduottar) er et flatt og viddepreget fjellområde i Lebesby, Gamvik og Tana kommuner i Finnmark. Det ligger mellom Ifjorden i vest, Vestertana i øst, Laksefjordvidda i sør og Langfjorddalen i nord.

Fylkesvei 98 går over fjellet, men strekningen er svært værhard og veien har ofte vært stengt i vinterhalvåret. Veien har blitt oppgradert til høyfjellsstandard, og ble ferdig i 2015.

Lengst vest på fjellet ligger Ifjordfjellet kapell, som ble bygget av samemisjonen i 1968.

Referanser 

Troms og Finnmarks geografi
Tanas geografi
Lebesbys geografi
Gamviks geografi
Vidder i Norge
August Jensen

August Jensen (født 29. august 1991) er en norsk landeveissyklist fra Bodø som sykler for det amerikanske pro-kontinental-laget Human Powered Health. I 2017 tok han sin så langt største seier under det norske etapperittet Arctic Race of Norway da han vant 3. etappe. Seieren var også med på å sikre 2.plass i sammendraget.

Karriere 

Jensen viste seg frem på den internasjonale scenen for første gang under U23-VM i landeveissykling 2012, men kom i mål 13 minutter bak vinneren Aleksej Lutsenko fra Kasakhstan.

Under Arctic Race of Norway 2013 kom Jensen på andreplass i klatrekonkurransen bak Lars Petter Nordhaug. Sesongen etter vant Jensen klatretrøyen i Arctic Race of Norway 2014 foran slovenske Simon Špilak.

Meritter 

2012
Etappeseier under Tour of Jamtland
Gull under fellesstarten for U23 i NM i landeveissykling
5.-plass i Ringerike Grand Prix
2014
Bronse under gaterittet for senior i NM i landeveissykling
Klatretrøye under Arctic Race of Norway
2015
Sammenlagt og etappeseier, Kreiz Breizh Elites
2017
3. etappe, Arctic Race of Norway

Referanser

Eksterne lenker 
 
 
 

Norske syklister
Fødsler i 1991